Les rondes d'infermeria incrementen la satisfacció del pacient, la qualitat de l'atenció sanitària i disminueixen els esdeveniments adversos.
Segons un nou estudi elaborat a la unitat d'urgències d'un hospital, el disseny i implementació d'un règim de rondes o visites per part del personal d'infermeria millora significativament l'experiència del pacient al centre sanitari.
Existeix evidència científica sobre les rondes de seguretat en què es planifica una visita en determinada àrea sanitària per establir una interacció directa amb el personal i els pacients des d'un enfocament d'aprenentatge i de conscienciació.
Permeten conèixer l'adherència a les bones pràctiques recomanades per incrementar la seguretat de tots aquells serveis clínics i no clínics relacionats amb el tractament dels pacients.
A més, tracten d'involucrar tant als caps i supervisors com al personal assistencial, que de manera conjunta prenen consciència de la situació analitzant-la, identificant àrees de millora i proposen canvis in situ.
A un estudi publicat recentment a la revista Journal of Emergencing Nursing, s'ha avaluat el disseny i implementació d'un règim específic de rondes o visites en una unitat hospitalària d'urgències centrada més en la comunicació amb els pacients.
Per tal de realitzar l'estudi, el personal d'infermeria de la unitat es va dividir en dos grups: 1) infermeres, auxiliars i personal sanitari de perfil més tècnic i 2) personal d'infermeria amb càrrec de supervisió (cap d'infermeria, supervisors, etc....).
El primer grup va visitar els pacients cada hora del dia i el segon grup una vegada al dia.
Cada grup de professionals sanitaris va dissenyar les tasques a realitzar en les seves visites, van ser les següents:
· Un membre del grup farà una ronda de visites cada hora assegurant-se que el pacient estigui còmode, rep assistència per anar al bany i per tot el que necessita.
· Abans d'abandonar la habitació, sempre preguntar: Hi ha alguna cosa més que pugui fer per vostè?
· Revisió de nous ingressos a la unitat per prioritzar l'ordre de les visites.
· Revisar amb infermeria l'estat dels pacients abans de començar.
· En la visita, presentar-se com a supervisor / a d'infermeria.
Explicar que la visita es realitza amb la intenció d'assegurar que el pacient està sent atès adequadament.
Preguntar-li si se'l visita totes les hores i si es respon a les seves crides amb immediatesa.
· Dir-li que l'infermer/a que l'està atenent (nom) es molt bon professional i que està en bones mans.
· Abans d'abandonar la habitació, preguntar: Hi ha alguna cosa més que pugui fer per vostè?
· Traslladar la informació a l'infermer/a que atén al pacient, comentant si hi ha alguna qüestió a millorar, però recolzant el bon treball realitzat.
Per la seva banda, abans i després de la intervenció, els pacients van respondre una enquesta especialitzada coneguda com "Avaluació dels usuaris d'hospitals de sistemes i proveïdors d'atenció mèdica" (HCAHPS de l'anglès Hospital Consumer Assessment of Health Providers and Services ), que va permetre valorar el seu grau de satisfacció.
L'anàlisi de resultats va revelar que l'experiència del pacient es va millorar significativament en només 2 mesos de l'estudi pilot.
L'estudi conclou que en una unitat d'urgències hospitalàries, la implementació d'un règim de rondes en què els pacients són atesos per infermers/es i auxiliars totes les hores i per supervisió tots els dies, millora la comunicació del pacient i té un impacte positiu sobre la seva experiència.
A més, pot disminuir els esdeveniments adversos i millora de la qualitat de l'atenció.